**Приобщаването на децата към света на литературата**

Художествените образи, които децата възприемат от художествената литература, съчетават в себе си личния опит, натрупанот децата и знанията за заобикалящият ги свят, които стават база за развитие на въображението. Приказките си остават най-обичаният и предпочитан жанр на художествената литература за децата в тази възраст. Тя помага на детето да познае (разбере) взаимоотношенията между хората, възпитава естетически чувства, въздейства на въображението, обогатява детето със знания.

Поезията буди неповторимо емоционално изживяване, но за да може детето да разбере тези лирически произведения, те трябва да са близки до неговите познания, а образите да са му познати. Ето защо, пейзажната лирика, в която отсъства човека, е неподходяща за тази възраст, защото за нея е необходима по-висша степен на развитие на образното мислене.

Приобщаването на децата към света на литературата 3 насоки:

Възприемане на художественото произведение.

Осмисляне на художественото произведение.

Образност на текста/езика.

Активното разбиране на слушаният текст насочва детето към съпреживяване. Емпатията представя вживяването на детето към психическото състояние на отделните герои и персонажи. Пробудените от художественото възприятие емпатийни чувства стимулират детето да търси форми за изява на основание на литературния текст, който еадаптиран и осмислен спрямо личният му свят. Така се мотивира трайното присъствие на формите на детска активност, създаващи възможности за претворяване на художествената реалност чрез игри, инсценировки, драматизации. С комуникативната си същност те удовлетворяват комуникативния характер на емпатията като процес. Възникналите емоционални процеси могат да бъдат разбрани само във връзка с конкретната ситуация, като се имат предвид индивидуалните усвоени знания и опит. Детето е обект на разнообразно духовно въздействие. Общува с изкуството в конкретна културна среда.

Образите, възприети от детето, първоначално намират израз в думите. Така при общуването му с литературата се развива художественото му мислене. Чрез вербалната си реакция то може да покаже и обясни чувствата и впечатленията си от творбата. Не се препоръчва намесата на педагога за евентуална промяна на творческия замисъл на децата. Той трябва да е готов да отговаря на множеството въпроси, да поддържа любопитството и да поощрява интереса им. Фантазните образи се създават при прякото или косвено участие на думата или езика. И тук ролята на асоциацията е значима. Художественият образ възниква само тогава, когато произведението е осветлено от творческата фантазия. Страстта на децата към преувеличаване можем да открием в приказните образи, за които те разказват.

В заниманията първоначално трябва да се избират теми, свързани с асоциации от словесното творчество то е най-близко и познато на децата, както за възприемане, така и за самостоятелна творческа дейност. По време на уводната беседа вниманието на децата трябва да бъде насочено към основната авторова идея, към настроението и чувствата, които поражда творбата. Заниманието завършва с обсъждане и оценка на резултата.

Театърът, и в частност кукленият театър е сложно синтетично изкуство, в което имат изразено присъствие и други видове изкуства освен литературата музиката, живописта, танца, архитектурата. Кукленият театър е най-яркото изкуство за тази възраст. Трудно може да се посочи друг вид изкуство, което може да съперничи на театъра и неговата пълнота, непосредственост, богатство и емоционалност на въздействието. Основните изразни средства са близки и разбираеми за децата. Движенията и музиката изграждат театралния образ, който силно въздейства със своята яркост и динамичност. Характерно при възприемането на кукления театър от децата от предучилищна възраст е възможността те да се идентифицират с героите.

Изготвил: С. Лазарова